### Beslutningstema

Der skal træffes beslutning om, hvorvidt ulovligt opførte bygninger skal lovliggøres retsligt eller fysisk på adressen [adresse], 6792 Rømø.

### Sagsfremstilling

Ejeren af sommerhuset på adressen [adresse], 6792 Rømø har søgt om dispensation fra Lokalplan nr. 706 Sommerhusområdet [adresse], Rømø til lovliggørelse af ulovligt opførte bygninger. Ejeren begrunder ansøgning med, at det fremmer turismen, da sommerhuset udlejes på baggrund af de faciliteter, som er i de ulovligt opførte bygninger.

De ulovligt opførte bygninger omfatter:

* Carport på 33 m2 med isoleret skur på 16 m2, i alt 49 m2. Carporten er opført uden byggetilladelse.
* To redskabs- eller brændeskure, begge på hhv. 6 m2.
* Sauna på 9 m2.
* Shelter på 11 m2.

Der er i 1986 givet byggetilladelse til opførelse af sommerhuset med tilhørende redskabsrum. Der er i 2021 søgt byggetilladelse til opførelse af carport med tilknyttet opvarmet udhus på ejendommen. Byggesagen blev dog henlagt, da ansøger ikke fremsendte det nødvendige materiale til byggesagen. Der er ikke givet byggetilladelse til anden bebyggelse på grunden.

Ejendommen er omfattet af lokalplan nr. 706 for [adresse], Rømø. Følgende bestemmelser fra lokalplanen gør sig gældende for ejendommen.

* § 5.1. På hver selvstændig matrikuleret ejendom, må der kun opføres ét enkelt beboelseshus, én garage/carport, ét udhus samt én småbygning.
* § 5.2. Hvert beboelseshus må maksimalt opføres med et samlet bruttoetageareal på 150 m2. Garage/carport/udhus må samlet maksimalt være 35 m2, mens småbygninger skal være under 10 m2.
* § 5.3. Garager og udhuse m.v. må placeres højst 5 m fra beboelseshuset.
* § 5.8. Inden for delområde 1 gælder desuden:

  -    Beboelsesbygninger skal placeres mindst 5 m fra skel mod nabo og mindst 8 m fra skel mod vej og sti.

  -    Småbygninger, garager og udhuse kan placeres indtil 5 m fra skel mod nabo, vej og sti.

Opsummerende er følgende bebyggelse lovlig i henhold til lokalplanen:

* Sommerhuset (beboelseshus)
* Redskabsrummet (småbygning)
* Sauna (udhus)
* Carport uden skur (anvendelsen er lovlig, placeringen er ulovlig).

Følgende bebyggelse er ulovlig

* Brændeskur 1
* Brændeskur 2
* Shelter
* Isoleret skur i tilknytning til carporten

Shelteret overholder derudover heller ikke afstandskravet til beboelseshuset, jf. § 5.3. Carporten overholder ikke afstandskrav til skel jf. § 5.8.

I lokalplanområdet er der ikke tidligere givet tilladelse til at fravige lokalplanens bestemmelser vedrørende antal af bebyggelse på grunden. En lovliggørelse kan dermed danne præcedens i området og medføre, at lokalplanens intention ikke kan håndhæves i fremtiden. Intentionen med planlægningen for Bodil Winther, Rømø er, at lade naturen og ikke bebyggelsen dominere landskabet. Antal af bygninger minimeres og bebyggelsen holdes tæt på hinanden på grundene. Spredt bebyggelse på grunden er ikke overensstemmelse med intentionen for planlægningen. Der er praksis for, at fastholde lokalplanens bestemmelser.

På den baggrund anbefaler forvaltningen afslag på alle ulovligt opførte bygninger, samt at der sker en fysisk lovliggørelse ved at fjerne ulovligt opførte bygninger og flytte bygninger, således at de overholder afstandskrav til skel. Ejer bestemmer selv, fordelingen af lovlig bebyggelse. F.eks. kan et brændeskur anvendes som småbygning i stedet for redskabsrummet. Antallet af bebyggelse og deres størrelse skal dog være i overensstemmelse med lokalplanens § 5.1, § 5.2, § 5.3 og § 5.8.

### Indstilling Fagchefen for Klima, Plan og Udvikling indstiller,

at der meddelelse afslag og påbud om fysisk lovliggørelse af alle fysisk ulovligt opførte bygninger.

### Beslutning

Indstilling godkendt.